**Referat frå foreldremøte for 5. – 7. klasse onsdag 27. januar 2016**

**Fellesdel:**

* Gerd Jane informerte om **elevråd**. Elevane skal søkja 17. mai-komitèen om fruktpengar. Tidlegare har dei sendt søknad til idrettslaget om å fiksa underlaget i ballbingen. Dette er blitt noko ujevnt.
* **Gerd Jane er trivselsleiar** på Jelsa Skule. Ho informerte om trivselsprogrammet som skulen skal starta med. Onsdag 10. februar blir det leikekurs for trivselsleiarane blant elevane.
* Kommunestyret har vedteke at Sand Skule startar med **fem-dagars skuleveke.** Dei andre skulane held fram med 4-dagar skuleveke for elevane i småskulen, men det trengst ikkje nytt kommunestyrevedtak dersom andre skular vil gå over til fem-dagar.
* **Ein trafikktryggleiksplan** for Suldal er under utarbeiding. Rektor møter som representant for barnehagen og skulen på møte 1. mars. Ho kjem tilbake med meir informasjon om denne saka seinare.
* **Skuleruta for 2016 / 17** vart utdelt. Denne ligg også på minskule.no/Jelsa.
* **Val av ny klassekontakt:**

Aweis vart vald for to år. Irene held fram eit år til.

* K**onferansetimar** blir det i veke 10: måndag 7. mars og tysdag 8. mars.
* **Neste klasseforeldremøte** er sett til måndag 5. september 2016. Kaffimat til dette møte syter Irene for.
* Då det var ein del pengar igjen på budsjettet før nyttår, blei det kjøpt inn ny elektronisk tavle til 1. og 2. klasserommet, høgtalarar til den elektroniske tavla i mellomtrinnsrommet og puffar til 5.-7. klasse-gongen.
* **FAU** ønskjer nokre nye leiker ute, blant anna ein vegg til å kasta ballar over. FAU kan jobba vidare med dette, sjekka reglar for korleis det skal setjast opp, event søkja Norsk Stein om midlar.

**Del for 5.-7. klasse-foreldre**

* Åslaug informerte om **trivselsundersøkinga** som elevane svarte på i haust. Det er også gjennomført samtalar med alle elevane basert på spørjeskjemaet «innblikk» som Tove Flack har utarbeidd.
* Då nokre elevar har problem med å få alle bøkene med heim slik at dei kan gjera leksene, skal lærarane prøva å bli flinkare til å seia frå kva leksa er til neste dag / event skriva det opp på tavla.

Referent: Åslaug